Выносіць кніжныя навінкі на пляцоўку перад бібліятэкай. Такую выставу на галоўнай вясковай вуліцы не прамінеш, жыхары Гарадца — у цэнтры, так бы мовіць, літаратурнага працэсу. Шмат акцый ладзіцца з дзецьмі. Але нестандартнасцю нас уразіла тое, што самых актыўных чытачоў Тамара Барысевіч аддзячвае не словам, а дыпломам, дзе прозвішча вяскоўца аддрукавана ва ўмовах выдавецкіх магчымасцяў РЦБС. Суразмоўца толькі што прывезла ўзнагароды з раённага цэнтра. На іх і намінацыі пазначаны: “За адданасць беларускай літаратуры”, “Аматару духоўных выданняў”, “За чытацкую актыўнасць”…